Komisijos reglamentas (EEB) Nr. 896/84
1984 m. kovo 31 d.
nustatantis papildomas nuostatas dėl eksporto grąžinamųjų išmokų suteikimo už pieną ir pieno produktus
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 856/84 [2], ypač į jo 17 straipsnio 4 dalį,
atsižvelgdama į 1968 m. birželio 28 d. Tarybos reglamentą (EEB) Nr. 876/68, nustatantį eksporto grąžinamųjų išmokų už pieną ir pieno produktus suteikimo bendrąsias taisykles ir tokių grąžinamųjų išmokų dydžio nustatymo kriterijus [3], su paskutiniais pakeitimais, padarytais Reglamentu (EEB) Nr. 2429/72 [4], ypač į jo 6 straipsnio 3 dalį,
kadangi pagal Reglamentą (EEB) Nr. 876/68 grąžinamosios išmokos už Reglamento (EEB) Nr. 804/68 1 straipsnyje išvardytus produktus, eksportuotus neperdirbtus, turi būti nustatytos atsižvelgiant į tam tikrus faktorius; kadangi vienas iš tokių faktorių yra pieno produktų kaina Bendrijos rinkoje;
kadangi, jei pieno produktų intervencinės kainos padidinamos naujų pieno metų pradžioje, po šios dienos pagamintų pieno produktų kainas paprastai įtakoja intervencinių kainų padidinimas; kadangi tokiu atveju gali būti būtina padidinti grąžinamąsias išmokas; kadangi, jei pieno produktų intervencinės kainos naujų pieno metų pradžioje sumažinamos, pieno produktų kainos gali būti įtakotos taip, kad gali reikėti sumažinti grąžinamąsias išmokas; kadangi tačiau gali būti tikslinga apriboti naujų grąžinamųjų išmokų už pieno produktus, pagamintus per naujus pieno metus, taikymą; kadangi todėl grąžinamoji išmoka už tam tikrą produktą, naudojamą pagal tą pačią paskirtį, gali skirtis priklausomai nuo minimo produkto pagaminimo datos;
kadangi todėl 1983 m. birželio 2 d. Komisijos reglamentas (EEB) Nr. 1420/83, nustatantis papildomas nuostatas dėl eksporto grąžinamųjų išmokų suteikimo už pieną ir pieno produktus [5], turėtų būti panaikintas;
kadangi šiame reglamente nustatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Jei naujų pieno metų pradžioje tam tikram produktui, naudojamam pagal tą pačią paskirtį, nustatomos dvi grąžinamosios išmokos, didesnė grąžinamoji išmoka gali būti suteikiama tada, jei įrodoma, jog eksportuotas produktas pagamintas naujais pieno metais, o mažesnė grąžinamoji išmoka gali būti suteikiama tada, jei įrodoma, jog eksportuotas produktas pagamintas prieš naujų pieno metų pradžią.
Jei produktai klasifikuojami Bendrojo muitų tarifo 04.03 B arba ex 23.07 B subpozicijoje, be jau minėto įrodymo arba vietoje jo gali būti reikalaujama įrodyti, jog:
- sviestas arba grietinėlė, naudojami kaip žaliava 04.03 B subpozicijoje klasifikuojamiems produktams gaminti,
- nugriebtas pienas arba nugriebto pieno milteliai, įdėti į ex 23.07 B subpozicijoje klasifikuojamus produktus,
pagaminti minimu laikotarpiu.
2. Valstybės narės priima būtinas priemones dėl patvirtinamųjų dokumentų, kurie gali būti naudojami kaip straipsnio 1 dalyje nurodytas įrodymas, ir atitinkamas kontrolės priemones.
2 straipsnis
Reglamentas (EEB) Nr. 1420/83 panaikinamas.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1984 m. balandžio 2 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1984 m. kovo 31 d.